Suchinthana/ta-wikipedia huggingface dataset:
பி. ஏ. பெரியநாயகி

பி. ஏ. பெரியநாயகி (P. A. Periyanayaki, 14 ஏப்ரல் 1927 – 8 சூன் 1990) தமிழ்த் திரைப்படப் பின்னணிப் பாடகியும், கருநாடக இசைப் பாடகியும், நடிகையும் ஆவார். இவரே தமிழ்த் திரைப்படத்தின் முதல் பின்னணிப் பாடகியாவார்.

வாழ்க்கைக் குறிப்பு 
பெரியநாயகியின் சொந்த ஊர் தமிழ்நாடு பண்ருட்டிக்கு அருகில் உள்ள திருவதிகை என்ற பாடல் பெற்ற தலமாகும். இவரின் தாயார் அக்காலத்தில் "பண்ருட்டி அம்மாள்" என அழைக்கப்பட்ட புகழ்பெற்ற பாடகி ஆதிலட்சுமி ஆவார். பெரியநாயகி அவரின் கடைசிப் பிள்ளை. பாலசுப்பிரமணியன், ராஜாமணி ஆகியோர் இவருடன் கூடப் பிறந்தவர்கள். தாயார் ஆதிலட்சுமி தனது மூன்று குழந்தைகளுடன் இலங்கையில் சில காலம் தங்கியிருந்து பல கருநாடக இசைக் கச்சேரிகளை நடத்தி வந்தார். ஆதிலட்சுமி அம்மாளின் உடல் நலிவுற்றதை அடுத்து பிள்ளைகளுடன் சென்னை திரும்பினார். பெரியநாயகி திருவல்லிக்கேணி சி. எஸ். எம். பள்ளியில் ஏழாம் வகுப்பு வரை படித்தார்.

திரைப்படங்களில் நடிப்பு 
1940 ஆம் ஆண்டில் பெரியநாயகியின் சகோதரி பி. ஏ. ராஜாமணிக்கு ஊர்வசியின் காதல் என்ற திரைப்படத்தில் நடிப்பதற்கு அழைப்பு வந்தது. அதில் பெரியநாயகிக்கும் ஒரு காந்தர்வக் கன்னியாக நடிக்கும் வாய்ப்பு கிடைத்தது. இதனால் படிப்பை இடைநிறுத்திவிட்டு தாயாருடன் சேலம் செல்ல வேண்டிய நிலை ஏற்பட்டது.

பெரியநாயகி அன்னை ஆதிலட்சுமி அம்மாளிடமும், பத்தமடை சுந்தர ஐயர் என்பவரிடமும் முறையாக கருநாடக இசை பயின்று மேடைக் கச்சேரிகளில் பாடி வந்தார். சிறந்த குரல் வளமும், பாடும் திறமையும் கொண்டிருந்தார். இதனால் இவருக்கு திரைப்படங்களில் நடித்துப் பாடும் சந்தர்ப்பங்கள் கிடைத்தன. ஏவிஎம் இன் தயாரிப்பில் ஏ. டி. கிருஷ்ணசாமி 1941 இல் இயக்கிய சபாபதி திரைப்படத்தில் திறந்தவெளி அரங்கு ஒன்றில் மேடைக் கச்சேரியில் பாடுவது போன்ற காட்சி படமாக்கப்பட்டது. பெரியநாயகிக்கு இப்படத்தில் இரண்டு பாடல்கள் பாடுவதற்கு சந்தர்ப்பம் கிடைத்தது. தொடர்ந்து பஞ்சாமிர்தம் (1942), என் மனைவி (1942), மனோன்மணி, மகாமாயா (1944), பிரபாவதி, வேதாள உலகம், கிருஷ்ண பக்தி, கீதகாந்தி, தர்மவீரன், சிவலிங்க சாட்சி, சபாபதி, பிரபாவதி, கே. சுப்பிரமணியம் இயக்கிய விசித்ர வனிதா (1947), கூண்டுக்கிளி போன்ற பல திரைப்படங்களில் இவர் நடித்துப் பாடியுள்ளார். 1945 இல் வெளியான ஏவிஎம் இன் ஸ்ரீ வள்ளி திரைப்படத்தில் கதாநாயகி ருக்மிணி பாடிய பாடல் ஒன்றுக்கு முதன் முதலாகப் பின்னணிக் குரல் கொடுத்தார். ருக்மாங்கதன் படத்தில் நாரதராகத் தோன்றி நடித்துள்ளார். கிருஷ்ண பக்தி திரைப்படத்தில் பாமாவாக நடித்துள்ளார். ஏகம்பவாணன் (1947) திரைப்படத்தில் கதாநாயகியாக நடித்தார்.

பாடிய சில பாடல்கள் 
 திருவடி மலராலே – ராகம்: தேஷ், படம்: பிரபாவதி
 திருமாது வளர் பொன்னாடு, வெள்ளிமலைக் கெதிராய் விளங்கும் ஏழுமலையான் - படம்: பிரபாவதி
 என் மனம் கவர்ந்த – படம்: லாவண்யா (1951) இசை: எஸ். வி. வெங்கட்ராமன்
 ஜீவிய பாக்கியமே, வெட்டுண்ட கைகள், கன்னியே மாமரி தாயே, அருள் தாரும் தேவ மாதாவே - படம்: ஞானசௌந்தரி (1948), இசை: எஸ். வி. வெங்கட்ராமன்
 சிந்தை அறிந்து வாடி - படம்: ஸ்ரீவள்ளி, இயற்றியவர்: பாபநாசம் சிவன், இசை: சுதர்சனம்
 நீலி மகன் நீ அல்லவோ – ராகம்: கரகரப்ரியா, படம்: மலைக்கள்ளன்
 ஜீவ ஒளியாக - படம்: பைத்தியக்காரன், (டி. ஏ. மதுரத்திற்காகப் பின்னணி)

மேற்கோள்கள் 

1927 பிறப்புகள்
1990 இறப்புகள்
தமிழ்த் திரைப்பட நடிகைகள்
திரைப்படப் பாடகர்கள்
கருநாடக இசைக் கலைஞர்கள்
தமிழ்நாட்டு நடிகைகள்
தமிழ்நாட்டுப் பாடகர்கள்
தமிழ்நாட்டுப் பெண் இசைக்கலைஞர்கள்
20 ஆம் நூற்றாண்டின் இந்திய நடிகைகள்
டேவிட் ஆயர்

டேவிட் ஆயர் () (பிறப்பு: சனவரி 18, 1968) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் 2000 ஆம் ஆண்டு முதல் லாஸ் ஏஞ்சல்ஸை மையமாக வைத்து, கும்பல் மற்றும் காவல் ஊழலைக் கையாளும் குற்றப் படங்களைத் தயாரிப்பதில் பெயர் பெற்ற அமெரிக்கத் திரைப்படத் தயாரிப்பாளர் ஆவார்.

இவர் டிரெய்னிங் டே (2001), தி பாஸ்ட் அண்ட் தி பிரியஸ் (2001), எஸ்.டபிள்யூ.ஏ.டி. (2003) போன்ற திரைப்படங்களில் திரைக்கதை ஆசிரியராகவும், ஹார்ஷ் டைம்ஸ் (2005), சபோடேஜ் (2014) போன்ற படங்களில் இயக்குனராகவும் பணியாற்றியதன் மூலம் அறியப்படும் நபர் ஆவார். அத்துடன் இவர் 2016 ஆம் ஆண்டில் டிசி நீட்டிக்கப்பட்ட பிரபஞ்சத்தில் இருந்து சூசைட் ஸ்க்வாட் என்ற மீநாயகன் படத்தை இயக்கினார், பின்னர் நெற்ஃபிளிக்சுக்காக நகர்ப்புற கற்பனை படமான 'பிரைட்' (2017) Netflix picked up the film for a $90 million deal. என்ற திரைப்படத்தை இயக்கியுள்ளார். இவர் இரண்டு முறை நடிகர் சயா லபஃப் உடன் இணைந்து பணியாற்றியுள்ளார்: முதலில் இரண்டாம் உலகப் போர் படமான ஃபியூரி (2014), பின்னர் குற்றவியல் திரில்லர் படமான 'தி டேக்ஸ் கலெக்டர்' (2020) போன்றவை ஆகும். இவர் சில திரைப்படங்களில் சிறு வேடங்களிலும் நடிகராக நடித்துள்ளார் என்பது குறிப்பிடத்தக்கது.

மேற்கோள்கள்

வெளி இணைப்புகள்  
 

1968 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைக்கதை எழுத்தாளர்கள்
பிறையன் சிங்கர்

பிறையன் சிங்கர் () (பிறப்பு: செப்டம்பர் 17, 1965 ) இவர் ஒரு அமெரிக்க நாட்டு தயாரிப்பாளர், திரைப்பட இயக்குநர், மற்றும் திரைக்கதையாசிரியர். இவர் எக்ஸ்-மென் திரைப்படங்களுக்கு கதை எழுதி மற்றும் இயக்கியதன் மூலம் மிகவும் பரிசியமான இயக்குநர் ஆனார்.

திரைப்படங்கள்
இவர் இயக்கிய சில திரைப்படங்கள்:
 
 எக்ஸ்-மென்
 எக்ஸ்-மென்-2
 சூப்பர்மேன் ரிட்டர்ன்ஸ்
 வால்கிரி
 நரன் குல நாயகன்
 எக்ஸ்-மென் 7

தொலைக்காட்சி
இவர் ஹவுஸ் போன்ற சில தொலைக்காட்சி தொடர்களுக்கு தயாரித்து மற்றும் இயக்கியுள்ளார் என்பது குறிப்படத்தக்கது.

வெளி இணைப்புகள்  

Short The Movie Reporter video interview with Singer (2005)
Tribute.ca Director Bio: Bryan Singer

மேற்கோள்கள்

1965 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
சீனிவாசபுரா வட்டம்

சீனிவாசபுரம் வட்டம் (Srinivasapuram Taluk) என்பது கருநாடக மாநிலம் கோலார் மாவட்டத்தில் அமைந்துள்ளது. இதனை கோலார், முள்பாகிலு, சிந்தாமணி ஆகிய வட்டங்களும், ஆந்திரப் பிரதேசத்தின் கடப்பா மாவட்டமும் சூழ்ந்துள்ளன. இது 860 சதுர கிலோமீட்டர் பரப்பளவில் அமைந்துள்ளது. இதன் தலைமையகம சீனிவாசபுராவில் உள்ளது. 

இதை ஐந்து வருவாய்க் கோட்டங்களாகப் பிரித்துள்ளனர். அவை சீனிவாசபுரா, ரோனூர், நெலவங்கி, ராயலபாடு, யெல்தூர் ஆகியன. இந்த வட்டத்தில் 296 ஊர்களும் ஒரு நகராட்சியும் உள்ளன.

மேற்கோள்கள்

கோலார் மாவட்டத்திலுள்ள வட்டங்கள்
முளபாகிலு வட்டம்

கர்நாடகத்தின் கோலார் மாவட்டத்தில் முளபாகிலு வட்டம் அமைந்துள்ளது. இதை பங்காரப்பேட்டை, சீனிவாசபுரா, கோலார் வட்டங்களும், ஆந்திரப் பிரதேசத்தின் ஹிந்துபூர் மண்டலமும் சூழ்ந்துள்ளன.  இந்த வட்டம் 823 சதுர கிலோமீட்டர் பரப்பளவில் அமைந்துள்ளது.  

இந்த வட்டத்தை ஐந்து வருவாய்க் கோட்டங்களாகப் பிரித்துள்ளனர். அவை முள்பாகிலு, துக்கசந்திரா, பைரக்கூர், தயலூர், அவனி ஆகியன. இந்த வட்டத்தில் 314 ஊர்களும், ஒரு நகராட்சியும் உள்ளன.  இந்த வட்டத்தின் தலைமையகம் முள்பாகிலுவில் உள்ளது.

மேற்கோள்கள்

கோலார் மாவட்டத்திலுள்ள வட்டங்கள்
ரிச்சர்ட் ஆட்டன்பரோ

ரிச்சர்ட் ஆட்டன்பரோ (Richard Attenborogh  29 ஆகத்து 1923 -  24 ஆகத்து 2014) ஆங்கிலேய நடிகர், திரைப்பட இயக்குநர், தயாரிப்பாளர், மற்றும் தொழிலதிபர் ஆவார். இயக்குநர் மற்றும் தயாரிப்பாளராக 1983 ல் காந்தி திரைப்படத்திற்காக இரண்டு அகாதமி விருதுகளை பெற்றார். அத்துடன் நான்கு பாஃப்ட்டா விருதுகளையும், நான்கு கோல்டன் குளோப் விருதுகளையும் பெற்றார். இவர் நடித்த கிரேட் எஸ்கேப், ஜுராசிக் பார்க் போன்ற திரைப்படங்கள் இவருக்குப் புகழ் பெற்றுத் தந்தன.

இவரது சகோதரர் சர் டேவிட் ஆட்டன்பரோ, இயற்கை வரலாற்றாளரும், ஒலிபரப்பாளரும் ஆவார்.

இளமைக்காலம் 
அட்டன்பரோ இங்கிலாந்தின் கேம்பிரிட்ஜ்ஜில் 29 ஆகஸ்ட் 1923 அன்று பிறந்தார். லீசெஸ்டரில் உள்ள வைக்ஸ்டன் ஆண்கள் இலக்கணப் பள்ளியில் படித்தார். இரண்டாம் உலகப் போரின் போது, ராயல் விமானப்படையில் பணியாற்றினார். 1960 களின் தொடக்கம் வரை, அட்டன்பரோ பிரிட்டனில் ஒரு நல்ல நடிகராக அறியப்பட்டார்.

நடிப்புத் தொழில் 
முதன்முறையாக இன் விச் வீ செர்வ் என்ற திரைப்படத்தில் (1942)நடித்தார். அதில் அவர் ஒரு வெறிச்சோடிய கப்பலோட்டி போல் நடித்திருக்கிறார். பின்பு 1947 இல் பிரைட்டன் ராக் என்ற படத்தில் பின்கி என்ற கதாபாத்திரமாக நடித்தார். 1949 ஆம் ஆண்டில், பாக்ஸ் ஆபிஸில் அவரை ஆறாவது மிக பிரபலமான பிரித்தானிய நடிகர் என்று பொதுமக்கள் வாக்களித்தனர்.

நியூ அட்வென்ச்சர்ஸ் (1943) திரைப்படத்தில் ரயில்வேத்துறைப் பணியாளராகவும், எ மேட்டர் ஆப் லைப் அண்ட் டெத் (1946) திரைப்படத்தில் ஆங்கில பைலட்டாகவும் நடித்தார். நீண்ட இடைவெளிக்குப் பின் ஜுராசிக் பார்க் (1993) திரைப்படத்தில் நடித்தார். தொடர்ந்து மிராக்கில் ஆன் தர்ட்டிபோர்த் ஸ்டீட் (1994), ஹாம்லட் (1996), எலிஸபெத் (1998) ஆகிய படங்களில் நடித்த இவர், சாப்லின் (1992) திரைப்படத்தை இயக்கினார். 2007 வரை பல படங்களை இயக்கியுள்ளார்.

இழப்பு  
2004  ஆம் ஆண்டு டிசம்பர் 26  இல்அ ட்டன்பரோ தாய்லாந்தில் ஏற்பட்ட சுனாமியில் தன் மகள் ஜேன் , மாமியார் ஆட்ரி  மற்றும் பேத்தி லூசியையும் இழந்தார்

இறப்பு  
அட்டன்பரோ சிறிது காலம் உடல் நலம் குன்றி இருந்தார் .2014 ஆம் ஆண்டு ஆகஸ்ட் 24  இல் மரணம் அடைந்தார் . அவருக்கு இறக்கும் போது
மனைவி ,இரு குழந்தைகள் ,ஆறு பேரக்குழந்தைகள் மற்றும் இரு கொள்ளு பேரர்கள் இருந்தனர் .அவர் மனைவி 2016 ஜனவரி 19  இல்  மரணம் அடைந்தார்

மேற்கோள்கள்

1923 பிறப்புகள்
2014 இறப்புகள்
சிறந்த இயக்குனருக்கான அகாடெமி விருதை வென்றவர்கள்
ரோபர்ட் ஸ்ட்ரோம்பெர்க்

ரோபர்ட் ஸ்ட்ரோம்பெர்க் () இவர் ஒரு அமெரிக்க நாட்டு திரைப்பட இயக்குநர், மற்றும் வரைகலைஞர் ஆவார். இவர் மலேபிசென்ட் என்ற திரைப்படத்தை இயக்கியுள்ளார்.

மேற்கோள்கள்

வெளி இணைப்புகள்  

வாழும் நபர்கள்
1965 பிறப்புகள்
அமெரிக்கத் திரைப்பட இயக்குநர்கள்
ஜேம்ஸ் டேமோனகோ

ஜேம்ஸ் டேமோனகோ () இவர் ஒரு அமெரிக்க நாட்டு திரைப்பட இயக்குநர், திரைக்கதையாசிரியர், மற்றும் தயாரிப்பாளர் ஆவார். இவர் த பர்ஜ், த பர்ஜ்: அனார்ச்சி போன்ற சில திரைப்படங்களை இயக்கியுள்ளார். இவர் ஜாக், த பர்ஜ், த பர்ஜ்: அனார்ச்சி போன்ற சில திரைப்படங்களுக்கு திரைக்கதை எழுதியுள்ளார்.

வெளி இணைப்புகள்  

வாழும் நபர்கள்
1969 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
அமெரிக்க தொலைக்காட்சி எழுத்தாளர்கள்
டோக் லீமேன்

டோக் லீமேன் () இவர் ஒரு அமெரிக்க நாட்டு திரைப்பட இயக்குநர், மற்றும் தயாரிப்பாளர் ஆவார். இவர் ச்விங்கேர்ஸ், கோ, ஜம்பர், மிஸ்டர் & மிசஸ் ஸ்மித் எட்ஜ் ஒப் டுமாரோ போன்ற திரைப்படங்களை இயக்கியுள்ளார்.

வெளி இணைப்புகள்  
 "The Liman Identity" – New York Magazine biography
 
 www.30ninjas.com – Doug Liman's Action Website

திரைப்பட இயக்குநர்கள்
வாழும் நபர்கள்
1965 பிறப்புகள்
ஜேக் கஸ்டான்

ஜேக் கஸ்டான் () (பிறப்பு: அக்டோபர் 28, 1974) இவர் ஒரு அமெரிக்க நாட்டு திரைப்பட இயக்குநர், திரைக்கதையாசிரியர், நடிகர் மற்றும் தயாரிப்பாளர் ஆவார். இவர் செக்ஸ் டேப் போன்ற திரைப்படங்களை இயக்கியுள்ளார்.

வெளி இணைப்புகள்  
 
 The Director Interviews: Jake Kasdan, The TV Set  at Filmmaker Magazine
 The Director Interviews: Jake Kasdan, Walk Hard: The Dewey Cox Story  at Filmmaker Magazine

வாழும் நபர்கள்
1974 பிறப்புகள்
அமெரிக்கத் திரைப்பட இயக்குநர்கள்
அமெரிக்க ஆண் திரைப்பட நடிகர்கள்
மாட் ரீவ்ஸ்

மாட் ரீவ்ஸ் () (பிறப்பு: ஏப்ரல் 27, 1966) இவர் ஒரு அமெரிக்க நாட்டு திரைப்பட இயக்குநர், திரைக்கதையாசிரியர், மற்றும் தயாரிப்பாளர் ஆவார். இவர் டோன் ஒப் த பிளனட் ஒப் தி ஏப்ஸ் போன்ற திரைப்படங்களை இயக்கியுள்ளார்.

வெளி இணைப்புகள்  

 
 LAist.com Interview with Matt Reeves 

வாழும் நபர்கள்
1966 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
அமெரிக்க தொலைக்காட்சி எழுத்தாளர்கள்
பலெர்மோ தீங்கு அறியும் அளவுகோல்

பலெர்மோ தீங்கு அறியும் அளவுகோல் (Palermo Technical Impact Hazard Scale) என்பது புவியருகு விண்பொருட்கள் மோதலின் போது உருவாகும் தீங்குகளை அளவிட வானியலாளர்களுக்கு உதவும் தொழில்நுட்ப மடக்கை அளவுகோல் ஆகும். இது மோதலின் நிகழ்தகவு மற்றும் அதன் இயக்க ஆற்றல் போன்ற இரண்டு வகையான தகவல்களைச் சேர்த்து தீங்கின் அளவை கொடுக்கும்.

மேற்கோள்கள்

அளவுகோல்
பிரெட் ரட்னர்

ப்ரெட் ரேட்னெர் () (பிறப்பு: மார்ச் 28, 1969) இவர் ஒரு அமெரிக்க நாட்டு திரைப்பட இயக்குநர், திரைக்கதையாசிரியர், மற்றும் இசை வீடியோ இயக்குநர். இவர் ரஷ் ஹவர், ரஷ் ஹவர் 2, ரெட் டிராகன், எக்ஸ் மென்: த லாஸ்ட் ஸ்டேண்ட், ரஷ் ஹவர் 3, மூவி 43, ஹெர்குலிஸ்: த திரசியன் வோர்ஸ் போன்ற பல திரைப்படங்களை இயக்கியுள்ளார். இவர் பல இசை வீடியோக்களையும் இயக்கியுள்ளார் என்பது குறிப்படத்தக்கது.

திரைப்படங்கள்

இவர் இயக்கிய சில திரைப்படங்கள்
 ரஷ் ஹவர்
 ரஷ் ஹவர் 2
 ரெட் டிராகன்
 எக்ஸ் மென்: த லாஸ்ட் ஸ்டேண்ட்
 ரஷ் ஹவர் 3
 மூவி 43
 ஹெர்குலிஸ்: த திரசியன் வோர்ஸ்

இவர் தயாரித்த சில திரைப்படங்கள்
 21
 கிட்ஸ்: ரீமிக்ஸ்
 ஸ்கைலைன்

வெளி இணைப்புகள்  

Brett Ratner Cover Story Interview with Aventura Business Monthly 
Brett Ratner Producer Profile for The 1 Second Film 
New York Film Academy School of Film and Acting

வாழும் நபர்கள்
1969 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
மைக்கேல் பே

மைக்கேல் பே () (பிறப்பு: பெப்ரவரி 17, 1965) இவர் ஒரு அமெரிக்க நாட்டு திரைப்பட இயக்குநர், தயாரிப்பாளர் மற்றும் நடிகர் ஆவார். இவர் பேட் பாய்ஸ், தி ராக், பேர்ல் ஹார்பர், பேட் பாய்ஸ் 2, டிரான்ஸ்ஃபார்மர்ஸ், டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன், டிரான்ஸ்ஃபார்மஸ்: டார்க் ஒப் தி மூன், டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் போன்ற திரைப்படங்களை இயக்கியுள்ளார். இவர் த பர்ஜ்: அனார்ச்சி, டீன் ஏஜ் மியூடன்ட் நிஞ்சா டேட்டில்ஸ் போன்ற பல திரைப்படங்களையும் தயாரித்துள்ளார்.

வெளி இணைப்புகள்  

 
 The Institute
 

வாழும் நபர்கள்
1965 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
அமெரிக்க ஆண் திரைப்பட நடிகர்கள்
தமிழ்நாடு அரசின் சட்டங்களும் விதிகளும்

தமிழ்நாடு அரசு சட்டங்கள் மற்றும் விதிகள் தமிழ்நாடு சார்ந்தவையாகும். இந்த பக்கம் தமிழ்நாடு அரசு விதிகளின் பட்டியலை கொண்டுள்ளது.

துறை வாரியான சட்டங்கள்

எரிசக்தித்துறை 
 மின்சார பயன்பாடு மற்றும் விற்பனை தொடர்பான விதிகள் 2௦௦3

சுற்றுச்சூழல் மற்றும் வனத்துறை 
 பழங்குடியினர் மற்றும் மற்ற பாரம்பரிய வனங்களில் குடியிருப்போர் (வன அங்கீகாரம்) நடைமுறைப்படுத்தல் சட்டம் 2006

நிதித் துறை 
 தமிழ்நாடு பயணப்படி விதிகள் மற்றும் இணைப்புகள் 2௦௦5
 தமிழ்நாடு நிதி பொறுப்புக்கான சட்டம் 2003 (திருத்தப்பட்டது) 
 தமிழ்நாடு ஒளிவுமறைவற்ற கேள்விப்பத்திரங்கள் சட்டம் 1998 - பிரிவு 16 இன் கீழ் வெளியிடப்படுகிறது
 தமிழ்நாடு ஒளிவுமறைவற்ற கேள்விப்பத்திரங்கள் சட்டம் 1998 விதிமுறைகள் 2000
 பொது மற்றும் தனியார் கூட்டு கொள்முதல் விதிகள், 2012

சுகாதாரம் மற்றும் குடும்ப நலத்துறை 
 பிறப்பு பதிவு மற்றும் இறப்பு சட்டம் 1969 (1969 ஆம் ஆண்டின் 18வது சட்டப்பிரிவு)

தொழிலாளர் மற்றும் வேலைவாய்ப்பு துறை  
 [[வேலைவாய்ப்பு அலுவலகம்

 சட்டம் 1959]]

கல்வித் துறை

பல்கலைக்கழகங்கள்

கூட்டுறவுத்துறை 
 கூட்டுறவு சங்கங்களின் சட்டம், 1982, மற்றும் விதிகள் 1988

சட்ட துறை 
 தமிழ்நாடு அரசு அரசிதழில் - தை முதல் நாளை புத்தாண்டு தினம் கடைப்பிடிக்க அவசர சட்டம் 2௦௦8
 வல்லுநர் பட்டப்படிப்பிற்கான சேர்க்கை கட்டுப்படுத்துவது குறித்த சட்டம் 2006
 தமிழ்நாடு அதீத வட்டிவசூல் தடைச் சட்டம் (2003)

நகராட்சி நிர்வாகம் மற்றும் குடிநீர் வழங்கல் துறை 
 தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003

பொது துறை 
 குடியேற்றங்களின் (திருத்தம்) விதிகள் 2002

இதர சட்டங்கள் 
 தமிழ்நாடு பட்டா பாஸ் புத்தக சட்டம், 1983
 தமிழ்நாடு வன்செயல்கள் தடுப்புச் சட்டம், 1982
 தமிழ்நாடு சம்பளம் வழங்குதல் சட்டம், 1951
 பெண்களைக் கேலி செய்தல் தடை சட்டம், 1998
 தமிழ்நாடு திருமண பதிவுச் சட்டம், 2009
 தமிழ்நாடு பொது இடங்களில் நுழைவு (உடை மீதான தடை நீக்கம்) 2014 சட்டம்

விதிமுறைகளும் கட்டுப்பாடுகளும் 
ஆதி திராவிடர் மற்றும் பழங்குடியினர் நலத்துறை

மேற்கோள்கள் 

தமிழக அரசின் சட்டங்கள்
தமிழ்நாடு அரசு
ஜான் கிரே

ஜான் கிரே அமெரிக்காவை சேர்ந்த மனித உறவுகள் குறித்த ஆலோசகர், விரிவுரையாளர் மற்றும் எழுத்தாளர். மகரிஷி மகேஷ் யோகியுடன் ஒன்பது வருட தொடர்பிற்கு பின் தனிப்பட்ட உறவு ஆலோசகராகவும் எழுத்தாளராகவும் தனது பணியை தொடர்கிறார். 1992 ஆம் ஆண்டு ஆண்களின் கிரகம் செவ்வாய் மற்றும் பெண்களின் கிரகம் வெள்ளி (Men are from mars & Women are from venus ) என்ற புத்தகத்தை எழுதினார்.

மேற்கோள்கள்

1951 பிறப்புகள்
வாழும் நபர்கள்
அப்துல்லா அப்துல்லா

அப்துல்லா அப்துல்லா (Abdullah Abdullah, பாரசீக/பஷ்தூ: , பிறப்பு 5 செப்டம்பர் 1960)  ஆப்கானிய அரசியல்வாதியும் மருத்துவரும் ஆவார். வடக்குக் கூட்டணியின் கொல்லப்பட்ட தலைவர் அகமது ஷா மசூத்தின் மிக அண்மித்த நண்பராகவும் அறிவுரைஞராகவும் இருந்துள்ளார். ஆப்கானிய இசுலாமிய எமிரேட் (தாலிபான் ஆட்சி)யின் வீழ்ச்சிக்குப் பிறகு 2001 முதல் 2005 வரை அப்துல்லா வெளியுறவுத்துறை அமைச்சராக பணியாற்றி உள்ளார்.

மேற்சான்றுகள்

ஆப்கானித்தான் அரசியல்வாதிகள்
1960 பிறப்புகள்
வாழும் நபர்கள்
பிராங்க் கெரசி

பிராங்க் கெரசி () (பிறப்பு: 3 பெப்ரவரி 1966 ) இவர் ஒரு அமெரிக்க நாட்டு திரைப்பட இயக்குநர்  மற்றும் திரைக்கதையாசிரியர் ஆவார். இவர் பிலென்டெட் போன்ற திரைப்படங்களை இயக்கியுள்ளார்.

வெளி இணைப்புகள்  

வாழும் நபர்கள்
1966 பிறப்புகள்
அமெரிக்கத் திரைப்பட இயக்குநர்கள்
டேரன் அரோனாப்ஸ்கி

டேரன் அரோனாப்ஸ்கி () (பிறப்பு: பெப்ரவரி 12, 1969 ) இவர் ஒரு அமெரிக்க நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் நோவா போன்ற திரைப்படங்களை இயக்கியுள்ளார்.

வெளி இணைப்புகள்  

வாழும் நபர்கள்
1969 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
ஆர்வர்டு பல்கலைக்கழக முன்னாள் மாணவர்கள்
இவான் ரியட்மேன்

இவான் ரியட்மேன் () (பிறப்பு: அக்டோபர் 27, 1946 ) இவர் ஒரு புகழ் பெற்ற திரைப்பட இயக்குநர் மற்றும் திரைக்கதையாசிரியர் ஆவார். இவர் டிராப்ட் டே போன்ற பல திரைப்படங்களை தயாரித்து மற்றும் இயக்கியுள்ளார்.

மேற்கோள்கள்

வெளி இணைப்புகள்  
 

திரைப்பட இயக்குநர்கள்
வாழும் நபர்கள்
1946 பிறப்புகள்
கனடியத் திரைப்பட இயக்குநர்கள்
நடுக்கம்

நடுக்கம் / நடுக்கங்கள் அல்லது டிக் டேக் டோ என்பது தாளில் எழுதி விளையாடக்கூடிய சிறுவர் விளையாட்டு. இதை எக்சும் ஓவும் என்றும் குறிப்பிடுவர். இந்த விளையாட்டை இருவர் மட்டுமே விளையாட முடியும். தாளில் 3 X 3 என்ற அமைப்பில் ஒன்பது கட்டங்கள் இருக்கும். ஒருவர் ’X’ என்ற குறியீட்டையும், மற்றவர் ’O’ என்ற குறியீட்டையும் பயன்படுத்த வேண்டும். குலுக்கல் முறையிலோ, காசை சுண்டியோ குறியீடுகளைத் தேர்ந்தெடுத்துக் கொள்ளலாம். ஒருவர் தம் குறியீட்டை ஏதாவது ஒரு கட்டத்தில் எழுத வேண்டும். மற்றவரும் அதைத் தவிர்த்த மற்றொரு கட்டத்தில் தம் குறியீட்டை எழுத வேண்டும். இவ்வாறு ஆட்டம் தொடரும். அடுத்தடுத்த மூன்று கட்டங்களில் தம் குறியீடு வருமாறு சிந்தித்து எழுத வேண்டும். எவரின் குறியீடு  அடுத்தடுத்து உள்ள மூன்று கட்டங்களில் நேர்வாக்கிலோ, குறுக்குவாக்கிலோ இருக்கிறதோ அவர் வென்றவர் ஆவார். எல்லா கட்டங்களிலும் எழுதி முடித்த பின்னரும், இருவருக்குமே நேராகவோ, குறுக்குவாக்கிலோ அடுத்தடுத்த மூன்று கட்டங்களில் குறியீடு அமையாவிடில், ஆட்டம் சமநிலையில் முடியும். அதிகபட்சமாக ஒருவர் ஐந்து கட்டங்களில் மட்டுமே எழுத முடியும். மொத்தமே ஒன்பது கட்டங்கள் என்பதால் ஓரிரு நிமிடங்களில் ஆட்டத்தை முடிக்கலாம்.

சான்றுகள்

இணைப்புகள்

Wolfram's MathWorld
விளையாட்டின் இணையதளம் 

பலகை விளையாட்டுக்கள்
கணினி விளையாட்டுக்கள்
கணிதப் புதிர்கள்
சிறுவர் விளையாட்டுகள்
காணொளிக் கோப்பு உள்ள கட்டுரைகள்
பேப்பர் - பேனா விளையாட்டுகள்
கணித்தல் விளையாட்டுக்கள்
ஏரி அரண்மனை

ஏரி அரண்மனை (Lake Palace) என்றழைக்கப்படும் இந்த அரண்மனை முன்னதாக ‘ஜஹ் நிவாஸ்’ என்றழைக்கப்பட்டது. இந்தியாவின் உதய்ப்பூரில் உள்ள பிசோலா ஏரியின் நான்கு ஏக்கரில் அமைந்துள்ளது. இது 83 அறைகளைக் கொண்ட ஆடம்பர ஓட்டலாக அமைந்துள்ளது.  நகரத்தில் உள்ள விடுதியில் இருந்து இங்கு வருவதற்கு வசதியாக வேகப்படகு வசதி உள்ளது. உலகளவிலும், இந்திய அளவிலும் கவர்ச்சிகரமான விடுதிகளுள் ஒன்றாகத் திகழ்கிறது.

வரலாறு 
இது 1743–1746 ஆம் ஆண்டுகளில், மகாராணா இரண்டாம் ஜகத் சிங்கின் வழிகாட்டுதலின்படி கட்டப்பட்டது. கோடைக்காலத்தில் தங்குவதற்கான சிறந்த அரண்மனையாக கட்டப்பட்டது. ஆரம்ப காலத்தில் ஜகநிவாஸ், ஜான் நிவாஸ் என்று கட்டியவரின் பெயரில் அழைக்கப்பட்டது.

இங்கு தங்குபவர்கள் சூரிய வணக்கம் செய்வதற்காக கிழக்குப்புறம் பார்த்து அரண்மனையைக் கட்டியுள்ளனர்.  இது பிற்கால அரசர்களின் கோடைக்கால உல்லாசப் போக்கிடமாக இருந்தது. அரண்மனையின் மேற்புற அறை 21 அடி விட்டத்துடன் (6.4 மீட்டர்) கூடிய வட்ட வடிவில் அமைந்துள்ளது. இதன் தரைப்பகுதியில் கருப்பு, வெள்ளை மார்பிள் கற்களை பதித்துள்ளனர். மேலும் சுவர்களும் பலவித வண்ணங்களுடன் கூடிய அழகான வடிவில் அலங்கரிக்கப்பட்டுள்ளன.

1857 ஆம் ஆண்டில் இந்தியாவில் சிப்பாய்க் கலகம் ஏற்பட்டபோது பல ஐரோப்பிய குடும்பங்கள் இங்கு வந்து மகாராணா சுவரூப் சிங்கிடம் தஞ்சம் அடைந்தனர். கலகம் செய்பவர்களிடம் இருந்து வந்திருப்பவர்களைக் காப்பாற்ற ராணா அனைத்து நகரபடகுகளையும் அழித்தார், அப்போது தான் யாரும் நகரத்தில் இருந்து அங்கு வர முடியாது என அவர் நம்பினார்.

இதை உதய்பூரின் முதல் ஆடம்பர ஹோட்டலாக்க வேண்டுமென பாக்வத் சிங் முடிவு செய்து, அமெரிக்காவின் டிடி எனும் கலை வல்லுநரின் உதவியினை நாடினார். அவர் 1961–1969 வரை செய்த வேலையின் பயனால் இந்த அரண்மனை ஆடம்பர ஹோட்டலாக எழுச்சி பெற்றது.

1971 ஆம் ஆண்டில் தாஜ் ஹோட்டல்ஸ் அண்ட் பேலஸஸ் இதன் மேலாண்மையினைக் கைப்பற்றியது, அத்துடன் 75 அறைகளை புதிதாக இணைத்தது. தாஜ் குழுமத்தின் ஜாம்செத் டி.எஃப்.லாம், இதனை உண்மையான தோற்றத்திலிருந்து மாற்றியதில் முக்கியமானவர் ஆவார். அவர் இந்த ஹோட்டலினை தனது பணியாலும், அனுபவத்தினாலும் உயர்ந்த தரத்திற்கு கொண்டு சென்றார். இதன் முதல் பொது மேலாளராக பணியாற்றிய அவர், இந்தியாவில் இளம்வயதில் மேலாளர் ஆனவர் என்று கருதுகின்றனர். 2000 ஆம் ஆண்டில் இரண்டாம் முறையாக புதுப்பிப்பு வேலைகள் நடைபெற்றது.

இதர செய்திகள் 
பாரம்பரியமும், ஆடம்பரமும் நிறைந்த இந்த ஹோட்டல் உலகின் பல முக்கிய புள்ளிகளின் கவனத்தினை ஈர்த்தது. அவர்களுள் சிலர்: லார்ட் கர்சன், விவியன் லீ, ராணி எலிசபெத், ஈரான் ஷா, நேபாள அரசர், ஜாக்குலின் கென்னடி.

இதன் அழகான தோற்றம் பல திரைப்படங்களின் படப்பிடிப்பிற்கும் பயன்படுத்தப்பட்டது. அவற்றுள் சில:
 1959 – ‘த இந்தியன் டம்ப்’, ‘ஃப்ரிட்ஸ் லாங்க் த டைகர் ஆஃப் எஷனபபூர்’ என்ற இரண்டு திரைப்படத்தின் படப்பிடிப்புகள் இங்கு நடத்தப்பட்டது.
 1983 – ‘ஆக்டோபுசி’ எனப்படும் ஜேம்ஸ் பாண்டு திரைப்படம் இங்கும் உதய்பூரின் நகர்ப்பகுதியிலும் எடுக்கப்பட்டன.
 1984 – ‘த ஜுவல் இன் த கிரவுன்’ எனப்படும் பிரிட்டன் தொலைக்காட்சித் தொடர் எடுக்கப்பட்டது.
 2001 – சுபாஷ் காயால் படமாக்காப்பட்ட பாலிவுட் படமான ‘யாதேயின்’ இங்குதான் படமாக்கப்பட்டது.
 2006 – தர்சேம் சிங்கால் எடுக்கப்பட்ட ‘த ஃபால்’ இங்கு படமாக்கப்பட்டது.
 2013 – ‘யே ஜவானி ஹை திவானி’யும் இங்கு எடுக்கப்பெற்றது.

குறிப்புகள் 

உதய்ப்பூர்
இராசத்தான் அரண்மனைகள்
இராஜஸ்தானில் உள்ள சுற்றுலாத் தளங்கள்
இந்திய பாரம்பரிய விடுதிகள்
ஜன் தன் திட்டம்

ஜன் தன் திட்டம் அல்லது  பிரதமர் மக்கள் நிதி திட்டம் (Pradhan Mantri Jan Dhan Yojana) 
வீட்டுக்கு ஒரு வங்கிக் கணக்கு இருக்கும் வகையில் புதிய திட்டத்தை பிரதமர் நரேந்திர மோதி  28 ஆகஸ்டு 2014 வியாழக்கிழமை அன்று புதுதில்லியில் தொடங்கி வைத்தார்.

பிரதமர் நரேந்திர மோடி 15 ஆகஸ்டு 2014 சுதந்திர தின உரையில்,  ‘பிரதான் மந்திரி ஜன்-தன் யோஜனா’  (பிரதமர் மக்கள் நிதி திட்டம்) என்ற திட்டத்தை பற்றி அறிவித்தார்..

இந்தத் திட்டத்தின் கீழ், வங்கியில் கணக்கு இல்லாத 7½ கோடி குடும்பத்தினருக்குக் காப்பீடு வசதியுடன் வங்கிக் கணக்கு தொடங்கப்பட்டது.

நாடு முழுவதும் மாநில தலைநகரங்களிலும் மற்றும் முக்கிய மாவட்ட தலைநகரங்களிலும் இந்தத் திட்டம் தொடங்கி வைக்கப்பட்டது. இத்திட்டத்தின் கீழ், வங்கி கணக்கு தொடங்குவதற்கு ஆதார் அட்டை இருந்தால், வேறு ஆவணங்கள் தேவை இல்லை. வங்கி கணக்கு தொடங்கிய பிறகு, அவர்களுக்கு ஏ.டி.எம். கார்டு வழங்கப்படும். அதை வைத்து நாடு முழுவதும் உள்ள ஏ.டி.எம்.களில் பணம் எடுத்துக்கொள்ளலாம்.

ஒரு லட்சம் ரூபாய்க்கான விபத்து காப்பீடும் முப்பதாயிரம் ரூபாய்க்கான ஆயுள் காப்பீடும் வழங்கப்படும். ஆயுள் காப்பீட்டுக்கான சந்தா தொகையை இந்திய அரசே செலுத்தும். ஓய்வூதியம், காப்பீடு போன்ற வசதிகளும் அளிக்கப்படும். மத்திய, மாநில அரசுகள் அளிக்கும் நிதி உதவிகளை, வங்கிக் கணக்கு மூலம் பெற்றுக்கொள்ளலாம்.

.

மாநில அரசுத் துறைகளின் திட்டங்களின் பயனாளிகளின் வங்கிக் கணக்குகளுக்கு அதற்கான தொகை உடனுக்குடன் அனுப்பப்படும். இந்தத் திட்டத்தின்கீழ் விவசாயிகளுக்கு ருபே கிஷான் அட்டைகளை வழங்குவதற்குக் கூட்டுறவு வங்கிகள் தேவையான நடவடிக்கைகள் மேற்கொள்ளும்.

வரலாறு
15 ஆகஸ்ட் 2014 அன்று இந்த திட்டம் பிரதமர் நரேந்திர மோடியினால் துவக்கப்பட்டது. இத்திட்டத்தின் முழக்கம் "மேரா கதா, பாக்ய விதாதா" ("என் கணக்கு, விதியை மீட்டெடுப்பவர்" என்று பொருள்படும்).  2005-06ல், ரிசர்வ் வங்கியானது அனைத்து வங்கிகளும் பொதுமக்களுக்கு "தேவையற்ற வசதிகள் அற்ற வங்கி கணக்குகளை" (ஆங்:No-frills account) கட்டணமின்றியோ அல்லது குறைந்த கட்டணத்தோடோ வழங்கவேண்டும் என்று சுற்றறிக்கை வெளியிட்டது. 2012ல் ரிசர்வ் வங்கியானது, 2005ல் துவக்கப்பட்ட "தேவையற்ற வசதிகள் அற்ற வங்கி கணக்குகளை" "அடிப்படை சேமிப்பு வங்கி வைப்பு கணக்காக" மாற்ற உத்தரவிட்டது.   ஸ்வாபிமான் உட்பட முந்தைய அரசின் திட்டங்கள் மக்களைப் பெருவாரியாக சென்றடைவதில் தோல்வியடைந்த பிறகு ஜன்தன் திட்டம் தொடங்கப்பட்டது. ஸ்வாபிமான் என்பது இந்திய அரசாங்கத்தின் 2011 பிரச்சாரமாகும், இது பெரிய கிராமப்புறங்களுக்கு வங்கிச் சேவைகளைக் கொண்டுசெல்வதை நோக்கமாகக் கொண்டிருந்தது.

புள்ளிவிவரம்
14 ஜனவரி 2021 அன்று, பிரதம மந்திரி ஜன்-தன் திட்டத்தின் புள்ளிவிவரங்கள் (அனைத்து புள்ளிவிவரங்களும் கோடியில்),

ஆண்டுதோறும் துவக்கப்பட்ட வங்கிகணக்குகள் எண்ணிக்கை

சட்டவிரோத பண முதலீடு
ஏழைகளுக்காக துவங்கப்பட்ட இந்த கணக்கில் இந்திய அரசு 2016 ஆம் ஆண்டு நவம்பர் மாதம் 8 ஆம் திகதி 500 மற்றும் 1000 இந்திய ரூபாய் நோட்டுகள் செல்லாது என்று அறிவித்தபோது இந்த கணக்குகளில் மட்டும்  87,000 கோடி ரூபாய் சட்டவிரோதமான பணம் வைப்பு வைக்கப்பட்டதாக அரசு தெரிவித்துள்ளது.

மேலும் பார்க்க
 பிரதான் மந்திரி ஜீவன் ஜோதி பீமா யோஜனா
 பிரதான் மந்திரி சுரக்சா பீமா யோஜனா
 அடல் ஓய்வூதியத் திட்டம்
 பிரதம மந்திரி முத்ரா திட்டம்
 வைப்பு காப்பீடு மற்றும் கடன் உத்தரவாதக் கழகம்

மேற்கோள்கள்

வெளி இணைப்புகள்
 "ஜன் தன்' திட்டம் இன்று தொடக்கம்
 டில்லி திகார் சிறை கைதிகளுக்கு ஆயுள், விபத்து காப்பீடு! 'ஜன் தன்' திட்டம் மூலம் வங்கி கணக்கும் உண்டு

இந்திய அரசுத் திட்டங்கள்
இந்தியாவில் வங்கியியல்
மோதி ஆட்சியின் திட்டங்கள்
2009 எப்டி

2009 எப்டி (2009 FD) என்ற 470 மீ விட்டம் உடைய  புவியருகு சிறுகோள்  16 மார்ச் 2009 அன்று கண்டுபிடிக்கப்பட்டது. எதிர்காலத்தில் இது புவியுடன் மோதும் வாய்ப்புகள் உள்ளது.அப்படி மோதும் போது சேதம் அதிகமாக இருக்குமெனப் பலெர்மோ தீங்கு அறியும் அளவுகோல் காட்டுகிறது. 2009 எப்டி, 27 மார்ச் 2009 அன்று புவிக்கு மிக அருகில் 0.004172 வானியல் அலகு (624,100 கிமீ; 387,800 மைல்கள்)Near Earth Asteroid 2009 FD - whilst you were sleeping! (ice in space)</ref>  தொலைவில் இது கடந்து சென்றது. 24 அக்டோபர் 2010 அன்று மற்றொரு முறை 0.0702 வானியல் அலகுகள் தொலைவில் கடந்து சென்றது.30 நவம்பர் 2013 அன்று பர்னல் வான் ஆய்வுக்கூடம்  இதன் தோற்ற ஒளிப்பொலிவெண் 23 என்று அறிந்தார்கள். ஏப்ரல் 2014 இல் இது 0.1 வானியல் அலகுகள் தொலைவில் கடந்து சென்றது. அப்போது இதன் தோற்ற ஒளிப்பொலிவெண் 19.3 ஆக இருந்தது. 2015 ஆம் ஆண்டு அக்டோபர் மற்றும் நவம்பர் மாதங்களில் இது புவியை மீண்டும் புவியை நெருங்கும் போது கோல்ட்ஸ்டோன் விண்வெளி ஆய்வுக்கூடம் இதைப் பற்றி ஆராயும்.

 நாசாவின் புவியருகு விண்பொருட்கள் கண்கானிப்பு திட்டத்தில் கீழ் இதன் வானியல் வெண் எகிர்சிதறல் 0.15 என்று அறிந்தார்கள் இதன் படி இது 130 மீ விட்டம் உடையதென மதிப்பிடப்பட்டுள்ளது.மேலும் 2,800,000 டன் நிறை உடையது எனவும் மதிப்பிட்டுள்ளார்கள். ஆனால் எமி மைந்சர் அகச்சிவப்பு கதிர்மூலம் செய்த ஆய்வில் இது 472 மீ விட்டமும் இதன் வானியல் வெண் எகிர்சிதறல் 0.01 ஆக இருக்க வாய்ப்பு உள்ளதென அறிந்தார். 
ஜெபிஎல் சிறிய விண்பொருள்கள் தரவுத் தளம், 2009 எப்டி, 22 ஆம் நூற்றாண்டின் இறுதியில் இரண்டு முறை புவியை மிக நெருங்கி வரும் எனவும், 29 மார்ச் 2185 இது புவியுடன் மோத 385 இல் 1 பங்கு வாய்ப்பு உள்ளதாகக் காட்டுகிறது. 2185 இல் இது 0.009 வானியல் அலகு (1,300,000 கிமீ; 840,000 மைல்) புவியை நெருங்கிவரவும் வாய்ப்புகள் உள்ளதாக வரைபடங்கள் காட்டுகிறது.இது 29 மார்ச் 2185 அன்று புவி மற்றும் நிலாவை கடப்பதைக் கொண்டு, 2190 இல் இதன் பாதையைத் தீர்மானிக்க முடியும் . 2009 எப்டி புவியின் நிலப்பரப்பின் மீது மோதினால் பேரழிவையும் கடலில் மோதினால் பெரிய சுனாமி அலைகளை உருவாக்கும்.இதன் அளவு பெரியது என்பாதல் இது செவ்வாய் மற்றும் வெள்ளி கோள்களின் ஈர்ப்பு விசையால் இதன் பாதையைத் தீர்மானிப்பதில் சிக்கல் உள்ளது.எனவே இது செண்ட்ரி அபாய அட்டவணையின் முக்கிய இடத்தில் உள்ளது.

மேற்கோள்கள்

புவியருகு விண்பொருட்கள்
கரிக்குருவிக்கு உபதேசம் செய்த படலம்

கரிக்குருவிக்கு உபதேசம் செய்த படலம் அல்லது கருங்குருவிக்கு உபதேச திருவிளையாடல் என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலிலுள்ள 47 வது படலமாகும் (செய்யுள் பத்திகள்: 2274 -2296). மதுரை மீனாட்சியம்மன் கோயிலில் ஆவணி மூலத் திருவிழாவில்  கருங்குருவிக்கு உபதேசம் செய்த திருவிளையாடல் நிகழ்ச்சி ஆண்டு தோறும் நடைபெறுகிறது.

புராண வரலாறு
முற்பிறப்பில் எவ்வளவோ புண்ணிய காரியங்கள் செய்திருந்தும், சிறிது பாவமும் செய்தமையால் ஒருவன் மறு பிறப்பில் கருங்குருவியாக பிறந்தான். அந்த கருங்குருவியை காகங்கள் மிகவும் துன்புறுத்தின. அவற்றிற்கு பயந்து கருங்குருவி நெடுந்தூரம் பறந்து சென்று ஒரு மரத்தின் கிளையில் தன் நிலையை எண்ணி வருந்தியபடி அமர்ந்தது. அப்போது சிலர் மதுரை பற்றியும், பொற்றாமரைக் குளத்தில் நீராடி சோமசுந்தரரை வழிபட்டால் எண்ணியது நடக்கும் எனவும் உரையாடினர். கருங்குருவி அங்கிருந்து மதுரைக்கு வந்து, பொற்றாமரைக் குளத்தில் நீராடி இறைவனை வணங்கியது. இறைவனும் குருவியின் பக்திக்கு இணங்கி மிருத்யுஞ்சய மந்திரத்தை உபதேசித்தார்.

மேலும் கருங்குருவியின் இனத்து பெயரான எளியான் பெயரை  ’வலியான்’ என மாற்றினார். இத்திருவிளையாடல் நிகழ்வுவை மதுரை மீனாட்சி சுந்தரேஸ்வரர் கோயிலில் ஆவணி மூலத் திருநாளில் ஆண்டு தோறும் நடத்திக் காட்டப்படுகிறது.

மேற்கோள்கள்

திருவிளையாடல்கள்
சைமன் கிரகரி பெரேரா

வண. சைமன் கிரகரி பெரேரா (Rev. Fr. S. G. Perera, சூன் 5, 1882 - பெப்ரவரி 19, 1950) யேசு சபையைச் சேர்ந்த கத்தோலிக்க மதகுருவும், வரலாற்றாளரும் ஆவார். இலங்கையரான இவர், பொதுவாக இலங்கை வரலாற்றை எழுதுவதில் குறிப்பிடத்தக்க பங்களிப்புச் செய்துள்ளார். எனினும், போர்த்துக்கேயர் கால இலங்கை வரலாற்றிலும், இலங்கையில் கத்தோலிக்கத் திருச்சபை வரலாற்றிலும் இவர் சிறந்து விளங்கினார். உள்ளூர் மொழிகளில் எழுதப்பட்ட ஆவணங்களை வாசித்தறிவதில் அவருக்கு இருந்த இடர்ப்பாடுகள் காரணமாக போர்த்துக்கேயருக்கு முந்திய கால வரலாற்றில் இவரது திறமை அவ்வளவு வெளிப்படவில்லை. இவர் இலங்கை வரலாறு குறித்த பல நூல்களை எழுதியுள்ளதுடன், 17 ஆம் நூற்றாண்டில் குவைரோசு எழுதிய த டெம்பொரல் அன்ட் ஸ்பிரிச்சுவல் கொன்குவெஸ்ட் ஒஃப் சிலோன் என்னும் பெரிய நூலைப் போர்த்துக்கேய மொழியில் இருந்து ஆங்கிலத்துக்கு மொழிபெயர்த்தார்.

வரலாறு
சைமன் கிரகரி பெரேரா, 1882 ஆம் ஆண்டு யூன் 5 ஆம் தேதி இலங்கையிலுள்ள களுத்துறையில் பிறந்தார். தொடக்கக் கல்வியைத தனது சொந்த ஊரில் இருந்த புனித சிலுவைக் கல்லூரியில் பெற்ற அவர், பின்னர் கொழும்பு புனித யோசேப் கல்லூரியிலும், பின்னர் கொழும்பு வெஸ்லிக் கல்லூரியிலும் தனது கல்வியைத் தொடர்ந்தார். 18 ஆவது வயதில் அரச எழுது வினைஞர் தேர்வில் வெற்றி பெற்ற பெரேரா காணிப் பதிவாளர் அலுவலகத்தில் பணியில் அமர்ந்தார். 1905 ஆம் ஆண்டில் யேசு சபையில் இணைந்து இந்தியாவுக்குச் சென்றார். அங்கே யேசு சபை உறுப்பினருக்கான கடுமையான பயிற்சியைப் பெற்ற அவர் 1911ல் இலங்கைக்குத் திரும்பி காலி, புனித அலோசியசு கல்லூரியில் கற்பித்தலில் ஈடுபடலானார். 1914ல் மதக் கல்வியைத் தொடர்வதற்காக மீண்டும் இந்தியாவுக்குச் சென்றார். 1917 ஆம் ஆண்டில் அவர் குருவானவராக நிலைப்படுத்தப்பட்டார்.

இலங்கையின் வரலாற்றில் ஆர்வம் கொண்ட பெரேரா யேசு சபை மூலம் தனக்கிருந்த தொடர்புகளைப் பயன்படுத்திக்கொண்டு இலங்கையின் வரலாற்றுத் துறையில் சிறப்பான பணிகளை இவர் ஆற்றியுள்ளார். இவர் 1950ம் ஆண்டு பெப்ரவரி 19 ஆம் தேதி காலமானார்.

பணிகள்

பெரேராவின் இலங்கை வரலாறு தொடர்பான செயற்பாடுகள் 1915ல் தொடங்கின. இந்தியாவில் இருந்த பிற யேசு சபை வரலாற்றாளர்களின் உதவியுடன், இலங்கை வரலாறு தொடர்பான வெளியிடப்படாத ஆவணங்களின் படப்படிகளைப் பெற்று இலங்கையில் யேசு சபை ஆவணக் காப்பகத்தில் வைத்தார். அத்துடன், யேசு சபையினரால் எழுதப்பட்டு வெளியிடப்பட்ட வரலாற்று நூல்கள் பலவற்றில் இருந்த இலங்கை தொடர்பான பகுதிகளை அவர் ஆங்கிலத்தில் மொழிபெயர்த்தார். அரசின் வேண்டுகோளுக்கு இணங்க குவெய்ரோசு போர்த்துக்கேய மொழியில் எழுதிய இலங்கை வரலாறு தொடர்பான நூலை, த டெம்பொரல் அன்ட் ஸ்பிரிச்சுவல் கொன்குவெஸ்ட் என்னும் தலைப்பில் ஆங்கிலத்தில் மொழிபெயர்த்தார். இது 1930ல் மூன்று தொகுதிகளாக வெளியிடப்பட்டது. அத்துடன், கண்டி இராச்சியத்துக்கும், போர்த்துக்கேயருக்கும் இடையில் இடம்பெற்ற போர்கள் தொடர்பான இரண்டு ஆவணங்களை இலங்கை அரசுக்காக, லிசுபனில் இருந்து பெற்று ஆங்கிலத்தில் மொழிபெயர்த்தார்.

இவற்றை விட 300க்கும் மேற்பட்ட கட்டுரைகளைச் செய்தித்தாள்களிலும், ஆய்விதழ்களிலும் வெளியிட்டதோடு, அறிஞர் அவைகளிலும் சமர்ப்பித்துள்ளார். இவற்றுள், கண்டி இராச்சியத்தின் எழுச்சியும் வீழ்ச்சியும் (The Rise and Fall of Kandian Kingdom), பழைய வரலாற்றில் களுத்துறை (Kalutara in Early History), கொழும்பு நகரம் 1502-1656 (Colombo City 1501-1656), கான்ஸ்டன்டைன் டி சாவின் வழித்தடம் (The Rout of Constantine De sa), போர்த்துக்கேயத் தோம்புகள் (The Portuguese Tombos), இலங்கையின் வரலாறு (History of Ceylon) என்பவை குறிப்பிடத்தக்கவை.

குறிப்புகள்

இலங்கை வரலாற்றாளர்கள்
இயேசு சபையினர்
1882 பிறப்புகள்
1950 இறப்புகள்
இலங்கை கிறித்தவர்கள்
டுவோலிங்கோ

டுவோலிங்கோ (Duolingo) என்பது கூட்டவழி  மூலம் மொழிகளைக் கற்றுக்கொள்ளவும், மொழி பெயர்க்கவும் உதவும் இலவச  இயக்கமுறைமை .

தள வடிவமைப்பு  
இத்தளத்தின் பயனர்கள் ஒரு மொழியைக் கற்கும்பொழுதே, பிற வலைத்தளங்களையும் ஆவணங்களையும் மொழிபெயர்க்க உதவுமாறு வடிவமைக்கப்பட்டுள்ளது. ஆகத்து 2014 வரை இந்த தளம் ஆங்கிலம் அறிந்தவர்களுக்கு இலத்தீன் அமெரிக்க ஸ்பானிஷ், பிரெஞ்சு, ஜெர்மன், பிரேசிலிய போர்ச்சுக்கீசு, இத்தாலி, டச்சு, டேனிஷ், ஐரிஷ் ஆகிய மொழிகளைக் கற்க வகை செய்துள்ளது மட்டுமல்லாது , பிற மொழி அறிந்தோருக்கு அமெரிக்க ஆங்கிலம் கற்கவும் இது பயன்படுகிறது.

இயங்கு முறைமைகள் 
வலைத்தளம் மட்டுமல்லாது ஆண்டிராய்டு  மற்றும் ஆப்பிளின் ஐஓஎஸ் கருவிகளிலும் இதற்கான மென்பொருள்களை வழங்குகிறது. விண்டோஸ் போன் இயங்கு முறைமைக்கான மென்பொருள் வெளியிடுவது குறித்த ஒரு துருப்பை டுவோலிங்கோவின் டுவிட்டர் பதிவு ஒன்று வெளியிடப்பட்டது. ஏறத்தாழ டுவோலிங்கோ துவங்கி மூன்று ஆண்டுகள் கழித்து விண்டோஸ் போனுக்கான மென்பொருள் வெளியிடப்படுகிறது.

மேற்கோள்கள் 

இணையவழிக் கல்வி
வலைத்தளங்கள்
ஆண்ட்ராய்டு மென்பொருட்கள்
ஐஓஎஸ் மென்பொருட்கள்
லிங்கா

லிங்கா ஒரு தமிழ் மொழித் திரைப்படமாகும். இந்தத் திரைப்படத்தில் கே. எஸ். ரவிக்குமார் இயக்கதில், ரஜினிகாந்த், சோனாக்சி சின்கா, அனுசுக்கா செட்டி, சந்தானம், ராதாரவி, விஜயகுமார் உள்ளிட்ட பலர் நடித்தனர். இதற்கு ஏ. ஆர். ரகுமான் இசையமைத்தார். இத்திரைப்படமானது ரஜனிகாந்தின் பிறந்தநாளான 12 டிசம்பர் 2014 அன்று வெளிவந்தது. இப்படம் இதே பெயரில் தெலுங்கிலும் இந்தியிலும் மொழிமாற்றம் செய்யப்பட்டு வெளியிடப்பட்டது.

நடிப்பு
   
கோட்டையூர் ராசா லிங்கேசுவரனாகவும் அவர் பேரன் கே. லிங்கேசுவரனாகவும் (லிங்கா) ரஜினிகாந்த் (தெலுங்கு பதிப்பில் கர்னூல்)
 லட்சுமியாக அனுசுக்கா செட்டி
 பாரதியாக சோனாக்சி சின்கா
 நாகபூசனாக சகபதி பாபு
 கருணாகரனாக காசினாதுணி விசுவநாத்
 லிங்காவின் தோழனாக சந்தானம்
 ஊழல்மிகுந்த காவல் அதிகாரியாக பிரம்மானந்தம்
 பாரதியின் தந்தையாக இராதா ரவி
 ஊர்த்தலைவராக விசயகுமார்
 சோலையூருக்கு அருகிலுள்ள சமீன்தாராக நிழல்கள் ரவி
 மாவட்ட ஆட்சியரின் உளவாளியாக சுந்தர்ராசன்
 1939 காலத்து தொடருந்தின் ஓட்டுநராக மனோபாலா
 சாமிபிள்ளையாக இளவரசு
 அரசாங்க அதிகாரியாக பொன்வண்ணன்
 வணிகராக மதன் பாப்
 பினிசிங் குமாராக கே. எஸ். ரவிக்குமார் (சிறப்புத் தோற்றம்)
வணிகரின் பாதுகாவலராக கிரேன் மனோகர்

கதை
சோலையூர் கிராமத்தில் அமைந்துள்ள அணையானது உறுதியானது தானா என சோதனை செய்ய பொதுப்பணித்துறை பொறியாளர் (பொன்வண்ணன்) வருகிறார். உள்ளூரைச் சேர்ந்த அமைச்சர் (நாகபூசன்) அது உறுதியில்லை என்று சான்று வாங்கி புதிய அணை கட்டி அதன் மூலம் பணம் சம்பாதிக்க விரும்புகின்றார். அவர்கள் பொதுப்பணித்துறை பொறியாளரை கொலைசெய்து விடுகின்றனர். அவர் அவ்வூர் பெரியவரிடம் (கருணாகரன்) அணைப்பகுதியில் இருக்கும் சிவன் கோவிலை திறந்தால் அணையை காப்பாற்றலாம் என்று சொல்லி உயிர் விடுகிறார்.

அக்கோவிலை திறக்க அணையை கட்டிய மகாராசா லிங்கேசுவரனின் பேரனை அழைப்பது என்று முடிவெடுக்கின்றனர். அவர் பேரனின் பெயர் லிங்கா. அவர் எந்த சொத்தையும் விட்டுவைக்காமல் அழித்ததால் தனது தாத்தாவை வெறுக்கிறார். அதனால் அவர் சிறு சிறு குற்றங்கள் புரியும் திருடனாக உள்ளார். அவரை பெரியவரின் பேத்தி லட்சுமி (அனுஷ்கா செட்டி) கண்டுபிடித்து சோலையூருக்கு அழைக்கிறார். அவர் சோலையூர் செல்ல மறுக்கிறார். சூழ்நிலைகள் காரணமாக அவர் சோலையூர் செல்ல உடன்படுகிறார்.

சோலையூரில் தனது தாத்தாவைப் பற்றி அறிகிறார். பிரித்தானிய இந்தியாவில் கோட்டையூர் மகாராசாவாக இருந்த தனது தாத்தா பிரித்தானியரின் எதிர்புக்கிடையே இவ்வணையை கட்ட தனது சொத்துகள் அனைத்தையும் விற்றுவிடுகிறார். இதை அறியாத மக்கள் அவரை தவறாக புரிந்துகொண்டு சோலையூருக்கு வரக்கூடாது என்கின்றனர்.

இதை அறிந்த பேரன் லிங்காவிற்கு தனது தாத்தாவின்மேல் மரியாதை வருகிறது. இவ்வணையை தகர்க்க நினைக்கும் அமைச்சரின் செயல்களை மக்களுக்கு லிங்கா வெளிப்படுத்துகிறார், அணையையும் அவர்களின் சதியிலிருந்து காக்கிறார்.

பாடல்கள்

தமிழ் பதிவு 
இத்திரைப்படத்தின் பாடல்கள் 2014 நவம்பர் 13 அன்று ஏ. ஆர். ரகுமான் வலைத்தளத்தில் வெளியானது.

தெலுங்கு பதிவு

இந்தி பதிவு

மேற்கோள்கள்

வெளி இணைப்புகள்  

 லிங்கா திரைப்படத் தரமிடல் 
Lingaa Movie curtain raiser meet at Hyderabad read at chotabox.com 
Lingaa Movie Review
 
 லிங்கா திரை விமர்சனம்  
ரஜினியின் லிங்காவால் ரூ. 30 கோடிக்கு நஷ்டம்... விநியோகஸ்தர்கள் போர்க்கொடி!

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
2014 திரைப்படங்கள்
ரசினிகாந்து நடித்துள்ள திரைப்படங்கள்
ஏ. ஆர். ரகுமான் இசையமைத்த திரைப்படங்கள்
ராதாரவி நடித்த திரைப்படங்கள்
விஜயகுமார் நடித்த திரைப்படங்கள்
கீழக்கரை

கீழக்கரை (ஆங்கிலம்:Kilakarai), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கீழக்கரை வட்டத்தின் நிர்வாகத் தலைமையிடமும், நகராட்சியும் ஆகும்.  கீழக்கரை நகரம் முந்தைய மதுரை மாவட்டத்தில் ஒரு பகுதியாக இருந்தது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 7,448 குடும்பங்களையும் கொண்ட இந்நகரத்தின் மக்கள்தொகை 38,355 ஆகும். அதில் 19,685 ஆண்களும், 18,670பெண்களும் உள்ளனர். இந்நகரத்தின் எழுத்தறிவு 93.3% மற்றும் பாலின விகிதம்  1000 ஆண்களுக்கு, 948 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4391 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 992 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,086 மற்றும் 0 ஆகவுள்ளனர். மக்கள்தொகையில் இந்துக்கள் 17.6%,  இசுலாமியர்கள் 79.92%, கிறித்தவர்கள் 1.16% மற்றும் பிறர் 1.32% ஆகவுள்ளனர்.

அமைவிடம் 
கீழக்கரை வரலாற்றுச் சிறப்பு மிக்கக் கடற்கரைப்பட்டினமாகும். இது மன்னார் வளைகுடாவில் அமைந்து உள்ளது. இக்கடற்கரைப்பட்டினத்திற்கு நேரெதிராக அப்பா தீவும், தென் மேற்கே பாலைய முனைத் தீவும், ஆனைத்தீவும், நல்லதண்ணீர்த் தீவு, சுள்ளித் தீவு, உப்புத் தண்ணீர்த் தீவுகளும், தென்கிழக்கே, தளரித் தீவும், முல்லைத்  தீவும் அமைந்துள்ளன. கீழக்கரையின்  மேற்கே சின்ன ஏர்வாடியில்  இருந்து  கிழக்கே  சேது கரை வரையுள்ள பகுதிகளில், பார்கள் (பாறைகள்) சூழ்ந்து உள்ளது. இப்பகுதியில் பார்களுக்குள்ளே ஒரிடத்தில் மட்டும் சுமார் 150 பாகம் (fathoms) அகலமுள்ள ஆழமான இடைவெளிப் பாதை அமைந்துள்ளமைக் குறிப்பிடத்தக்க இயற்கை அமைப்பாகும்.

அந்த இடைவெளிப் பாதையைக் காட்டும் வகையில்  இரண்டு கம்பங்கள் (Beacons) அமைக்கபட்டுள்ளன. கீழக்கரைத் துறைமுகத்திற்குக் கப்பல்கள் வந்து போக இப்பாதை இயற்கை நுழைவுவாயிலாக அமைந்துள்ளது. கீழக்கரைத் துறைமுகத்தின் முக்கியச் சிறப்பம்சம் இங்கு வந்து நங்கூரமிடும் கப்பல்களெல்லாம் பெருங்காற்றிற்கும், பேரலைகளுக்கும் இடையில் சிக்கிக்  கொள்ளாமலிருக்க இங்கு அமைத்துள்ள தீவுகளும் கடலோரத்தில் அமைந்துள்ள பார்களுமே இயற்கையரணாக அமைந்துள்ளன.

இது உப்புத் தண்ணீர்த் தீவுக்கு அருகாமையிலும், நல்லதண்ணீர்த் தீவுக்கும், ஆனைத்தீவுக்கும்  இடையிலேயும் முத்துச்சிப்பிகள் கிடைக்கும் படுகைகள் அமைந்துள்ளன.

மேற்கோள்கள்

பார்க்கவும் 

நகராட்சி இணையதளம்

இராமநாதபுரம் மாவட்டத்திலுள்ள ஊர்களும் நகரங்களும்
அஜயன்பாலா

அஜயன் பாலா என்பவர் ஒரு தமிழக எழுத்தாளர், தமிழ்த் திரைப்பட இயக்குநர் , வசனகர்த்தா, மற்றும் திரைப்பட நடிகர். சென்னையில் வசித்து வரும் இவர்  6 அத்தியாயம் என்னும் படத்தொகையில் ஒரு அத்தியாயத்தை இயக்கியுள்ளார். ஆனந்த விகடனில் வெளியான "நாயகன்" மூலம் பரவலாக அறிமுகமானவர். ”மயில்வாகனன்” எனும் சிறுகதைத் தொகுப்பை வெளியிட்டுள்ளார். “பை சைக்கிள் தீவ்ஸ்” எனும் திரைக்கதையையும், “மார்லன் பிராண்டோ”வையும் மொழிமாற்றம் செய்துள்ளார். இவர் எழுதிய “உலக சினிமா வரலாறு; மௌனயுகம்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் நுண்கலைகள் (இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது.
வனயுத்தம், சென்னையில் ஒரு நாள்,  மனிதன் , தியா, லட்சுமி  ஆகிய திரைப்படங்களுக்கு வசனம் எழுதியிருக்கிறார். தொடர்ந்து மைலாஞ்சி எனும் திரைப்ப்டத்தை தற்போது இயக்கி வருகிறார். மேலும்  மதராசபட்டினம் ,தெய்வத்திருமகள், தாண்டவம், தலைவா, சைவம் , வேட்டை, தேவி,வனமகன் ஆகியபடங்களீன் திரைக்கதையில் பங்களித்திருக்கிறார்.

இவர் சித்திரம் பேசுதடி, வால்மீகி, மதராசபட்டினம், தென்மேற்கு பருவக்காற்று, கிருஷ்ணவேணி பஞ்சாலை , போன்ற தமிழ்த் திரைப்படங்களிலும் நடித்துள்ளார்.

படைப்புகள்

நாவல்
 பகல்மீன்கள் (கல்கியில் தொடராக வெளிவந்துள்ளது)

சிறுகதை தொகுப்பு
மயில் வாகனன் மற்றும் கதைகள் (மருதா பதிப்பகம்)
மூன்றாவது அறைநண்பனின் காதல்கதை (மூன்றே கதைகள் கொண்ட சிறு வெளியீடு )
அஜயன் பாலா சிறுகதைகள் (நாதன் பதிப்பகம்)
முத்துக்கள் பத்து அஜயன் பாலா (அம்ருதா பதிப்பக்ம்)

திரைக்கதை மொழிபெயர்ப்பு 
 பேட்டில் ஆப் அல்ஜீயர்ஸ்
 பை சைக்கிள்தீவ்ஸ்

கட்டுரை 
முடிவற்ற கலைஞன்;மார்லன் பிராண்டோ, தன் சரிதம்
சுமார் எழுத்தாளனும் சூப்பர்ஸ்டாரும்

ஆய்வு
செம்மொழிச் சிற்பிகள் (100 தமிழறிஞர்கள் வாழ்க்கை வரலாற்று தொகுப்பு )
உலக சினிமா வரலாறு மவுன யுகம்
உலக சினிமா வரலாறு பாகம் இரண்டு மறுமலர்ச்சியுகம் 
உலக சினிம வரலாறு பாகம்  மூன்று  நவீன யுகம்

வாழ்க்கை வரலாறு
அம்பேத்கர்
அன்னை தெரஸா
ஓவியர் வான்கா
கார்ல்மார்க்ஸ்
சார்லிசாப்ளின்
சேகுவேரா
நெல்சன் மண்டேலா
நேதாஜி சுபாஷ் சந்திர போஸ்
பெரியார்
மார்டின் லூதர் கிங்

தொகுப்பு நூல் 
ராஜன் அரவிந்தன் கதைகள்

சிறப்பு தகுதிகள்
2002 தி வீக் ஆங்கில நாளேடு தமிழின் சிறந்த வளரும் எழுத்தாளராக தேர்வு செய்துள்ளது
இருபதாம் நூற்றாண்டு சிறந்த சிறுகதைகள்-தொகுப்பில்தேர்வு -கலைஞன் பதிப்பகம்
கண்னாடி பத்தாண்டு சிறுகதைகள் தொகுப்பு  ஆசிரியர் .திலகவதி, அம்ருதா பதிப்பகம்
சின்னத்திரை விருது தேர்வுக்குழு உறுப்பினர் 2010

விருதுகள்
இலக்கிய சிந்தனை விருது.
2009 ஆம் ஆண்டிற்கான தமிழ் நாடு அரசின் சிறந்த நூலுக்கான விருது 
திராவிடர் கழகம்  பெரியார் விருது
சிறுகதைகளுக்காக 2013ம் ஆண்டு உயிர்மை சுஜாதா விருது
சேலம் கன்ஸ்யூமர் வாய்ஸ் அமைப்பின் எழுத்துச் சிற்பி விருது
திருப்பூர் மத்திய அரிமா சங்க விருது 2013
இலக்கிய வீதி அன்னம் விருது 2016

திரைப்படங்கள்

இசைக்காணொளி

குறும்படங்கள்

வெப் சீரீஸ்

மேற்கோள்கள்

வெளி இனைப்புகள் 

சென்னை எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
தமிழ்த் திரைப்பட வசன ஆசிரியர்கள்
தமிழ்த் திரைப்பட நடிகர்கள்
சென்னைத் திரைப்பட இயக்குநர்கள்
சென்னை திரைக்கதை எழுத்தாளர்கள்
எஸ். திருச்செல்வம்

எஸ். திருச்செல்வம் இலங்கையில் ஒரு சிறந்த ஊடகவியலாளர், அரசியல் ஆய்வாளர், இலக்கிய விமர்சகர், தேசிய செயற்பாட்டாளர், யாழ்ப்பாணத்திலிருந்து வெளிவந்த முரசொலி தினசரி பத்திரிகையின் பிரதம ஆசிரியர்.தற்போது புலம்பெயர்ந்து  கனடாவில் வசிக்கிறார்  கனடாவிலிருந்து வெளிவரும் 'தமிழர் தகவல்' இதழின் முதன்மை ஆசிரியரும் ஆவார்.

வெளியிட்ட நூல்கள்
தமிழர் தகவல் 163
தமிழர் தகவல் 
மகாகவி பாரதி

பெற்ற விருதுகள்
2012-ஒன்ராறியோ அரசின் ஜூன் கோல்வூட் ஞாபகார்த்த முதன்மைச் சாதனையாளர் விருது

மேற்கோள்கள்

வெளியிணைப்புகள்
தமிழர் தகவல் ஆசிரியர் எஸ். திருச்செல்வம் அவர்களுக்கு ஒன்ராறியோ அரசின் முதன்மைச் சாதனையாளர் விருது

ஈழத்து எழுத்தாளர்கள்
கனேடியத் தமிழ் எழுத்தாளர்கள்
ஈழத்துத் தமிழறிஞர்கள்
வாழும் நபர்கள்
கனடிய இலங்கைத் தமிழ் வம்சாவளி மக்கள்
ஊமை விழிகள் (1986 திரைப்படம்)

ஊமை விழிகள் (Oomai Vizhigal) 1986 ஆம் ஆண்டு ஆகத்து மாதம் 15 ஆம் தேதியன்று  வெளிவந்த தமிழ் திரைப்படம் ஆகும். இதை ஆபாவாணன் என்ற திரைப்படக் கல்லூரி மாணவர் தன் கல்லூரி மாணவர்களை கொண்டு எடுத்தார். இதில் விஜயகாந்த் முதன்மையான வேடத்தில் நடித்தார். அருண் பாண்டியன், கார்த்திக், ஜெய்சங்கர், சரிதா, இரவிச்சந்திரன், மலேசியா வாசுதேவன், சந்திர சேகர், விசு, கிஷ்மு, சச்சு, சிறீ வித்யா, டிஸ்கோ சாந்தி, இளவரசி, தேங்காய் சீனிவாசன், சசிகலா போன்றோர் இதில் நடித்தார்கள். இது திகில் கலந்த படமாக வந்தது.

கதை சுருக்கம் 
சோழா பிக்னிக் வில்லேஜ் (இதன் உரிமையாளர் பி.ஆர்.கேயாக ரவிச்சந்திரன் நடித்துள்ளார்) என்ற இடத்திற்கு வரும் இளம்பெண்கள் பலர் மர்மமான முறையில் காணாமல் போகிறார்கள். அதை பற்றி விசாரிக்க வரும் செய்தியாளர் ராஜா அங்கு நிகழும் மர்மத்தை பற்றி துப்பு துலக்க ஆரம்பிக்கிறார். அவருக்கு துணை புரிகிறார்கள் 'தினமுரசு' செய்தி இதழின் உரிமையாளர் சந்திரனும் (ஜெய்சங்கர்), மாவட்ட காவல்துறை கண்காணிப்பாளர் தீன தயாளனும் (விஜயகாந்த்).

நடிகர்கள் 
விஜயகாந்த் - தீனதயாளன் (காவல்துறை கண்காணிப்பாளர்)
அருண் பாண்டியன் - விஜய் 
கார்த்திக் - ரமேஷ் (சிறப்புத் தோற்றம்)
ஜெய்சங்கர் - சந்திரன்
சரிதா -சுமதி 
இரவிச்சந்திரன் - பி. ஆர். கே.
மலேசியா வாசுதேவன் - ராஜா 
சந்திரசேகர் - ராஜா 
விசு -ரத்தினசபாபதி 
சிறீ வித்யா
டிஸ்கோ சாந்தி
இளவரசி
தேங்காய் சீனிவாசன்
சசிகலா

பாடல்கள் 
இதில் பாடியிருப்பவர்கள் ஆபாவாணன், பி. பி. சீனிவாசு, ஜேசுதாசு, சசி ரேகா, எஸ். என். சுரேந்தர்  . இப்படத்தின் அனைத்து பாடல்களையும் ஆபாவாணன் இயற்றினார்.

மேற்கோள்கள்

நூல் பட்டியல்

வெளி இணைப்புகள் 
 கட்டுரை.காம் 
 பிரசாத் வலைப்பதிவு
 நரேசு வலைப்பதிவு

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
தகாத உறவு குறித்தான இந்தியத் திரைப்படங்கள்
ஜெய்சங்கர் நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
ஸ்ரீவித்யா நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
கார்த்திக் நடித்த திரைப்படங்கள்
ரவிச்சந்திரன் நடித்த திரைப்படங்கள்
ரூசோ சகோதரர்கள்

அந்தோணி ரூசோ, ஜோ ரூசோ ஆகிய இருவரும் சகோதரர்கள். இருவரும் அமெரிக்காவைச் சேர்ந்தவர்கள். இவர்கள் இருவரும் திரைப்பட இயக்குநர், தயாரிப்பாளர், நடிகர்,  பதிப்பாசிரியர், திரைக்கதையாசிரியர் ஆகிய பணிகளை மேற்கொண்டுள்ளனர்.  இவர்கள் கேப்டன் அமெரிக்கா: த வின்றர் சோல்யர் போன்ற பல திரைப்படங்களை தயாரித்தும் இயக்கியும் உள்ளனர்.

மேற்கோள்கள்

வெளி இணைப்புகள்  
 
 

1970 பிறப்புகள்
1971 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
திரைக்கதை ஆசிரியர்கள்
தொலைக்காட்சி இயக்குநர்கள்
தொலைக்காட்சி தயாரிப்பாளர்கள்
அரிசி வாளி அறைகூவல்

அரிசி வாளி அறைகூவல் (Rice Bucket challenge) என்பது விழிப்புணர்வு ஏற்படுத்துவதற்கான அறைகூவல் ஆகும். இதை இந்தியாவைச் சேர்ந்த ஊடகவியலாளர் ஒருவர் ஐஸ் வாளி அறைகூவலுக்கு மாற்றாக தொடங்கினார்.

நோக்கம்
இந்தியாவில் ஒரு வேளை உணவுக்கும் வழியில்லாத ஏழை மக்களின் பசி நோயைப் போக்கும் விதமாக ஐதராபாத்தைச் சேர்ந்த மஞ்சுலதா கலாநிதி என்பவர் 24 ஆகஸ்டு 2014 அன்று தொடங்கி வைத்தார். வழங்கும் சக்தி படைத்த யாராயினும், வசதி இல்லாத ஏழை ஒருவருக்கு, ஒரு வாளி அரிசி கொடுக்க வேண்டும் என்பதே இவ்வறைகூவலின் நோக்கம்.

இதன் வாயிலாக ஆயிரக்கணக்கான கொடையாளர்கள் இலட்சக்கணக்கான ஏழை மக்களின் பசியைப் போக்க உதவுகின்றனர்

மேற்கோள்கள்

வெளி இணைப்புகள்
 அரிசி வாளி அறைகூவலுக்கு தயாரா? 
 'ரைஸ் பக்கெட்' சேலஞ்சை உருவாக்கியவருக்கு ஐ.நா விருது

இதனையும் காண்க
 ஐஸ் வாளி சவால்

விழிப்புணர்வு நிகழ்ச்சிகள்
பூம்புகார் விருது

பூம்புகார் விருது அல்லது பூம்புகார் மாநில விருது என்பது தமிழ்நாட்டைச் சேர்ந்த கைவினைப் பொருள்களைத் தயாரிக்கும் கை வினைஞர்களை ஊக்குவிக்கும் வகையில், ஆண்டு தோறும் வழங்கப்படும் தமிழக அரசின் விருதாகும். 2002 ஆம் ஆண்டு முதல் இவ்விருதுக்கு ’மாநில விருது’ என்ற தரம் அளிக்கப்பட்டது. இவ்விருதுக்கு 16 விதமான கைத்திறன் தொழில் செய்யும், 65 வயதுக்கு மேற்பட்ட பத்து சிறந்த கை வினைஞர்களைத் தேர்ந்தெடுத்து, தலா 50 ஆயிரம் ரூபாய் ரொக்கம், 4 கிராம் எடையுள்ள தங்கப்பதக்கம், தாமிரப்பத்திரம் மற்றும் சான்றிதழ் ஆகியவை வழங்கப்படும்

விருதுக்குரிய கைத்திறன் தொழில்கள்
பஞ்சலோக சிற்பங்கள், பித்தளை விளக்குகள் மற்றும் பித்தளை கலைப்பொருள்கள், தஞ்சாவூர் ஓவியங்கள், தஞ்சாவூர் கலைத்தட்டுகள், மரச் சிற்பங்கள், கற்சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக் கூழ் பொம்மைகள், பாய் நெசவு, மூங்கில் மற்றும் பனை ஓலைப் பொருள்கள், நெட்டி வேலை, நார்ப் பொருள்கள், கோவில் நகைகள், சித்திரத் தையல் வேலை மற்றும் இதர கைவினைப் பொருள்கள்.

மேற்கோள்கள்

வெளியிணைப்புகள்
பூம்புகார் மாநில விருது விண்ணப்பப் படிவமும் விதிமுறைகளும்

தமிழ்நாடு அரசு விருதுகள்
அசியெண்டா டிராஸ்போர்ட்டி மிலானெசி

அசியெண்டா டிராஸ்போர்ட்டி மிலானெசி என்பது போக்குவரத்துக்கான பொதுத்துறை நிறுவனமாகும். இது இத்தாலியின் மிலன் நகரத்திலும், அதன் சுற்றுப்புறத்திலும் போக்குவரத்து வாகனங்களை இயக்குகிறது. இது 17 டிராம் வழித்தடங்களையும், 64 நகர்ப்புற பேருந்து வழித்தடங்களையும், 4 டிராலி வகை பேருந்து வழித்தடங்களையும், புறநகருக்கு இடையிலான 55 பேருந்து வழித்தடங்களையும், 5 சுரங்க வழித்தடங்களையும் இயக்குகிறது. இந்த கழகத்தின் வாகனங்களில் 2010-ஆம் ஆண்டில் மட்டும் 96.8 கோடி மக்கள் பயணித்துள்ளனர்.

இது சிற்றுந்துகளையும், மிதிவண்டிகளையும் இயக்குகிறது.

சான்றுகள் 

இத்தாலியில் போக்குவரத்து
மிலன்
நிக் காஸ்சவேட்ஸ்

நிக் காஸ்சவேட்ஸ் () (பிறப்பு: மே 21, 1959) இவர் ஒரு அமெரிக்க நாட்டு திரைப்பட இயக்குநர், நடிகர் மற்றும் திரைக்கதையாசிரியர் ஆவார். இவர் தி அதர் வுமன் போன்ற திரைப்படங்களை இயக்கியுள்ளார்.

வெளி இணைப்புகள்  

Interview with UGO.com 

வாழும் நபர்கள்
1959 பிறப்புகள்
அமெரிக்கத் திரைப்பட இயக்குநர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
நோம் முர்றோ

நோம் முர்றோ () (பிறப்பு: ஆகஸ்ட் 16, 1961) இவர் ஒரு இஸ்ரேலிய நாட்டு திரைப்பட இயக்குநர் மற்றும் தயாரிப்பாளர் ஆவார். இவர் ஸ்மார்ட் பீபிள், 300: ரைஸ் ஒப் அன் எம்பையர் போன்ற திரைப்படங்களை இயக்கியுள்ளார்.

திரைப்படங்கள்

மேற்கோள்கள்  
 

வாழும் நபர்கள்
1961 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
ஸ்டோர்ட் பீட்டி

ஸ்டோர்ட் பீட்டி இவர் ஒரு ஆஸ்திரேலியா நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் ஐ, பிராங்கென்ஸ்டைன் போன்ற திரைப்படங்களை இயக்கியுள்ளார்.

மேற்கோள்கள்

வெளி இணைப்புகள்  
Stuart Beattie judged The Film of the Month competition in March 2009 on the independent filmmakers networking site Shooting People. 
 Interview With Stuart Beattie | The Rip It Up Music Website 

1972 பிறப்புகள்
வாழும் நபர்கள்
ஆத்திரேலியத் திரைப்பட இயக்குநர்கள்
ஆஸ்திரேலியத் திரைக்கதை எழுத்தாளர்கள்
கேவின் ஹூட்

கேவின் ஹூட் () (பிறப்பு: 12 மே 1963) இவர் ஒரு தென் ஆப்பிரிக்க நாட்டு திரைப்பட இயக்குநர், நடிகர் மற்றும் திரைக்கதையாசிரியர் ஆவார். இவர் வோல்வரின், எண்டர்ஸ் கேம் போன்ற திரைப்படங்களை இயக்கியுள்ளார்.

வெளி இணைப்புகள்  
 

திரைப்பட இயக்குநர்கள்
வாழும் நபர்கள்
1963 பிறப்புகள்
கார்ல் ரின்ஸ்ச்

கார்ல் ரின்ஸ்ச் (Carl Rinsch) ஐக்கிய இராச்சிய நாட்டு திரைப்பட இயக்குநர், நடிகர், தொழிலதிபர் மற்றும் திரைக்கதையாசிரியர் ஆவார். இவர் 47 ரோனின் என்ற திரைப்படத்தை இயக்கியுள்ளார்.

வெளி இணைப்புகள்  
 

வாழும் நபர்கள்
தொழிலதிபர்கள்
திரைப்பட இயக்குநர்கள்
ஜாமே காலெட்-செர்ரா

ஜாமே காலெட்-செர்ரா () (பிறப்பு: 23 மார்ச் 1974) என்பவர் எசுப்பானிய நாட்டு திரைப்பட இயக்குநர் மற்றும் திரைக்கதை ஆசிரியர்ஆவார். இவர் ஹவுஸ் ஆப் வாக்சு (2005), ஆர்பன் (2009), மற்றும் தி ஷாலோசு (2016) ஆகிய திகில் படங்களையும், லியம் நீசன் தலைமையிலான திரில்லர் படங்களான அன்கினோவ்ன் (2011), நான்-ஸ்டாப் (2014), ரன் ஆல் நைட் (2015), மற்றும் தி கம்யூட்டர் (2018) ஆகிய படங்களையும் இயக்கியதற்காக அறியப்படுகிறார்.

மேற்கோள்கள்

வெளி இணைப்புகள்  
 

1974 பிறப்புகள்
வாழும் நபர்கள்
திகில் திரைப்பட இயக்குநர்கள்
திரைப்படத் தயாரிப்பாளர்கள்
திரைப்பட இயக்குநர்கள்
திரைக்கதை ஆசிரியர்கள்
ஜோஸ் பாடில்கா

ஜோஸ் பாடில்கா () (பிறப்பு: ஆகஸ்ட் 1, 1967) இவர் ஒரு பிரேசில் நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் ரோபோகாப் போன்ற திரைப்படங்களை இயக்கியுள்ளார்.

வெளி இணைப்புகள்  

Indiewire News

திரைப்பட இயக்குநர்கள்
வாழும் நபர்கள்
1967 பிறப்புகள்
நெயில் பர்கர்

நெயில் பர்கர் () இவர் ஒரு அமெரிக்க நாட்டு திரைப்பட இயக்குநர் ஆவார். இவர் டைவர்ஜென்ட் போன்ற திரைப்படங்களை இயக்கியுள்ளார்.

வெளி இணைப்புகள்  

Variety Interview with Neil Burger
 Interview September 2008 The Lucky Ones http://sarahsbackstagepass.com/pages/interviews/neilBurger.html}

வாழும் நபர்கள்
அமெரிக்கத் திரைப்பட இயக்குநர்கள்
1963 பிறப்புகள்
யேல் பல்கலைக்கழக முன்னாள் மாணவர்கள்
மார்க் வாட்டர்ஸ்

மார்க் வாட்டர்ஸ் () (பிறப்பு: ஜூன் 30, 1964 ) இவர் ஒரு அமெரிக்க நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் வாம்பயர் அகாடமி போன்ற பல திரைப்படங்களை இயக்கியுள்ளார்.

வெளி இணைப்புகள்  

வாழும் நபர்கள்
1964 பிறப்புகள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
இஸ்காட் வாஹ்

'ஸ்காட் வாஹ் () இவர் ஓர் அமெரிக்க நாட்டு திரைப்பட இயக்குநரும் திரைக்கதையாசிரியரும் ஆவார். இவர் நாவி SWCC, அக்ட ஒப் வலோர், நீட் போர் ஸ்பீட் போன்ற திரைப்படங்களைத் தயாரித்தும் இயக்கியும்  உள்ளார்.

திரைப்படங்கள்

வெளி இணைப்புகள்  
 
 Scott Waugh biography 

வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்